
Es dona a conèixer la presència d'una nova població de Discus (Gonyodiscus) 
rotundatus (O. F. Müller, 1774) localitzada al nord de l'illa de Mallorca, 
concretament a la zona de Formentor. A més, es recullen totes les citacions 
bibliogràfiques existents d'aquesta espècie a l'illa. Al tractar-se d'una introducció 
relativament recent, aquest treball es útil per conèixer més exactament el model 
d'expansió geogràfic d'una espècie introduida en un hàbitat insular i els possibles 
canvis conquiliològics soferts com a adaptació a aquest nou hàbitat. 

Paraules clau: Molluscs Terrestre, Espècie Al-lòctona, Nova Localitat, Procés 
Incipient de Colonització, Canvi de Mida. 


A NEW POPULATION OF Discus (Gonyodiscus) rotundatus (O. F. MÜLLER, 
1774) (PULMONATA: DISCIDAE) IN MALLORCA (BALEARIC ISLANDS, 
WESTERN MEDITERRANEAN). A new population of Discus (Gonyodiscus) 
rotundatus (O. F. Müller, 1774) from the north of Mallorca (Formentor zone) is 
released. Furthermore, all known localities in the island are compiled. Given that the 
species has been recently introduced, the knowledge of the different populations with 
the discovery first date are useful in order to understand the geographical expansion 
model of this species in Mallorca. The shells of the new population are characterized 
by a very little size, probably as an adaptation to the new insular habitat. 

Introducció 


Discus (Gonyodiscus) rotundatus (O. F. 
Müller, 1774) es distribueix per una bona 
part d'Europa central i occidental (Rerney, 
et al., 1983), Península Ibèrica (Cadevall i 
Orozco, 2016) i el nord d'Àfrica (Haas, 
1929). Aquest tàxon es troba en indrets 
molt diversos, des de molt humits fins a 
secs, en boscos i en els troncs dels arbres o 
dessota pedres (Kerney et al., 1983). D. 
rotundatus ha estat assenyalada per Gasull 
(1965, 1966) en els detrits de les platges de 
Menorca (Gasull, 1966). Altaba (1996) 
assenyala aquesta espècie d'una mostra de 
detrits al-luvials del torrent de Canyamel 
(Capdepera, nord-est de Mallorca). 
Beckmann (2007) assenyala haver trobat 
exemplars al Torrent de Sant Jordi al Port 
de Pollença (primera referència: 1998), al 
Torrent de Sa Farinera (Capdepera) 
(primera referència d'exemplars vius: 
2006), a la Granja (Esporles) (exemplars 
vius trobats el 2006) i a Deià (un exemplar 
juvenil, trobat el 2006) (Fig. 1). 

Aquesta nota té per objectiu donar a 
conèixer, la presència d'una nova població, 
formada per exemplars vius, de D. 
rotundatus a l'illa de Mallorca. Les mides 
de les closques dels exemplars mallorquins 
s'han comparat amb les d'una població de 
la Península Ibèrica procedent de 
Collserola, a prop de Cerdanyola del Vallès 
(Barcelona) (taula 1). 


Metodologia i resultats 


Es va visitar, l'agost del 2004, la 
península de Formentor (Pollença, 
Mallorca), concretament la Cala Pi de la 
Posada (quadrícula UTM 10 x 10 km: 
31TEE1010 i 31TEE1020, altura: 3 m). 
Després d'una fina pluja, es van començar a 
veure uns deu individus sortint de la part 


Fig. 1. Situació de les poblacions de D. 
rotundatus a Mallorca. l: Formentor (dades 
pròpies, cercle negre). Dades bibliogràfiques 
(cercles blancs). 2: Torrent de Sant Jordi, 3: 
Deià, 4: Granja d'Esporles, 5: Torrent de sa 
Farinera (segons Beckmann (2007). 6: Torrent 
de Canyamel (segons Altaba, 1996). 

Fig. 1. Situation of the populations of D. 
rotundatus in Mallorca. 1: Formentor (own 
data, black circle). Bibliographic data (white 
circle). 2: Torrent de Sant Jordi Stream (Port de 
Pollença), 3: Deià, 4: Granja d'Esporles, 5: 
Torrent de sa Farinera (according to Beckmann 
(2007). 6: Torrent de Canyamel (according to 


Altaba, 1996). 
2 P cel 


a dl de 
Mallorca 


30 km 


superior d'una paret de pedra seca situada 
vora la platja. 

Per a la determinació del tàxon s'ha 
utilitzat la descripció de les característiques 
conquiològiques i el dibuix 7 de la làmina 3 
de Rerney et al. (1983). Les mides de les 
closques han estat preses amb un calibrador 
digital amb un marge d'error de + 0,01 mm. 


Discussió 


Segons la bibliografia existent referent a 
les Illes Balears (Gasull, 1965,1966, 

(dreta). 


Fig. 2. D. rotundatus procedent de Formentor, en vista dorsal (esquerra), ventral (centre) i lateral 


4 mm 





Fig. 2. D. rotundatus from Formentor, in dorsal view (left), ventral view (centre) and lateral view 


(right). 


Altaba, 1996; Beckmann, 2007), D. 
rotundatus es localitza únicament a les 
Serres de Tramuntana i de Llevant de 
Mallorca. Segons Kerney et al. (1983) i 
Giusti et al. (1995) l'home ha estat el 
responsable de la dispersió passiva 
d'aquesta espècie a vàries zones d'Europa. 
Segons Altaba (1996) la introducció a 
Mallorca s'hauria produit a través de la 
importació de plantes o de sòl. Aquest 
també podria ser el cas de la població de 
Formentor o de les poblacions d'animals 
vius trobades a Capdepera i Esporles 
citades per en Beckmann (2007), que 
haurien reeixit i format petites colònies. 

Cal destacar la petita mida dels 
individus trobats a Formentor (Fig. 2, Taula 
1). No es tracta d'exemplars juvenils, ja que 


mostren les obertures i els peristomes ben 
acabats. Possiblement, és una adaptació 
d'aquests individus a un hàbitat costaner 
més aviat eixut. 

Des d'un punt de vista històric, la 
primera localitat citada de D. rotundatus 
correspon a Gasull (1966), que té, des del 
nostre punt de vista, un valor relatiu, al 
tractar-se d'exemplars morts trobats a la 
platja, transportats a les costes de les Illes 
Balears pels corrents marítims i per tant, 
amb un origen incert. 

En canvi, és molt possible que les 
closques citades per Altaba (1996) tinguin 
el seu origen en alguna població situada a la 
part nord-oriental de Mallorca i per tant, 














Diàmetre Alçada 
Localitat n Màx.-mín. Promig SD Màx.-mín. Promig SD 
Mallorca 3 4,89-4,16 4,52 0,36 1,96-1,88 1,90 0,04 
Collserola 10 7,13-5,43 6,07 0,51 2,68-2,05 2,29 0,19 





Taula 1. Comparació de les mides (en mm) de les closques de D. rotundatus de Mallorca i 
Cerdanyola del Vallès (Barcelona). Max: màxim; min: mínim; SD: desviació estàndard. 

Table 1. Comparison of the sizes (in mm) of the shells of D. rotundatus from Mallorca and 
Cerdanyola del Vallès (Barcelona). Max: maximum; min: minimum; SD: standard deviation. 

corresponguin al primer registre històric 
fiable de D. rotundatus a Mallorca. En 
aquest sentit, des d'aquest primer registre 
fins a l'últim (Formentor, agost de 2004) 
només s'han localitzat sis punts on aquesta 
espècie es present: quatre a la Serra de 
Tramuntana i dos a les Serres de Llevant. 
Molt possiblement, la major altura de la 
majoria d'aquests indrets ha estat un factor 
positiu a l'hora de l'establiment de 
poblacions permanents de D. rotundatus a 
Mallorca. De totes maneres, D. rotundatus 
té una alta capacitat colonitzadora degut a 
l'alt rang de temperatures que pot arribar a 
tolerar (Giusti et al., 1995). La presència 
d'una població estable a la zona de 
Formentor, caracteritzada per un ambient 
xèric i halòfil, es un clar indici d'aquesta 
tolerància i plasticitat, que també queda 
reflectida en la reducció de la seva mida 
corporal. 

